open-index/open-wikipedia-markdown huggingface dataset:
Vrodené chýbanie, bezústie alebo zúženie čreva

**Vrodené chýbanie, bezústie alebo zúženie čreva** (v MKCH-10 pod položkami **Vrodené chýbanie, bezústie (atrézia) a zúženie** (hrubého resp. tenkého) **čreva**; synonymum chýbania čreva je **absencia čreva [čriev], črevná absencia**, synonymum bezústia čreva je **atrézia čreva [čriev], (vrodená) nepriechodnosť čreva [čriev], črevná atrézia, (vrodená) črevná nepriechodnosť**, synonymum zúženia čreva je **stenóza čreva [čriev], črevná stenóza** ) je vývojová malformácia spočívajúca v neprítomnosti (nevyvinutí), bezústí alebo zúžení časti tenkého alebo hrubého čreva. Defekt môže byť v duodéne, jejune, ileu aj hrubom čreve. Duodenálna atrézia je najčastejšia a združuje sa s Downovym syndrómom.

## Etiológia
Príčina môže byť:
* v poruche rekanalizácie
* v cievnej príhode, kde poškodenie čreva je z ischémie
* zo zníženej perfúzie

## Diagnóza
Najčastejšia je ešte v intrauterinnej fáze vývinu plodu, kde sa zistí sonograficky nepriechodnosť čriev, niekedy nadmerná tvorba plodovej vody, ktorá defekt signalizuje.

Atrézia čreva podľa stupňa závažnosti má 4 stupne:
1. zúženie čreva
2. atrézia krátkeho úseku čreva
3. a) atrézia dlhého úseku čreva; b) atrézia dlhého úseku čreva a malformácia ďalších častí GITu
4. monohopočetné rozsiahle atrézie čreva
                                      
## Liečba
Liečba je chirurgická, a to laparotomicky po narodení. Spočíva v odstránení poškodenej časti čreva, pri väčšom rozsahu sa konči založením stómie.

## Prognóza
Pri rozsahom malej atrézii je dobrá. Prognóza závisí aj od pridružených malformácií novorodenca.

## Zdroj
*presun z článku *Vrodené ochorenia tenkého čreva*

Kategória:Choroby tenkého čreva
Zoznam najvyšších sôch Panny Márie

Toto je zoznam najvyšších sôch Panny Márie na rok 2012. Najvyššia socha Panny Márie je Virgen de la Paz v venezuelskom meste Trujillo.

## Pozri aj
* Zoznam najvyšších sôch Ježiša Krista

## Zdroj
* 

## Referencie


Kategória:Panna Mária
Najvyššie sochy Panny Márie
Sochy Panny Márie
Kategória:Sochy svätých
Kategória:Panna Mária v umení
Omfalokéla

**Omfalokéla** (iné názvy: **pupočníková prietrž, pupočníková hernia**, ďalšie synonymá pozri pod **[[pupočná hernia]]**) je vrodená hernia, ktorá je v oblasti pupka obyčajne uzatvorená v bezcievnom vaku tvorenom zrastenými listami zvyškov amniového vaku a z vrstiev peritonea.

## Etiológia
Príčinou herniácie je vývojové zlyhanie návratu čreva do brušnej dutiny po jeho fyziologickej herniácii.

## Klinický obraz
Malá pupočná hernia nemusí byť v čase narodenia diagnostikovaná. Nie je zriedkavým nálezom ani u pacientov nad 60 rokov. Prerušenie pupočníka je odporúčané preto minimálne  od brušnej steny. Pri veľkej hernii sa mimo brušnú dutinu dostane aj slezina a pečeň. K tomu sa môžu pripojiť ďalšie abnormality: nekompletná rotácia čreva, obštrukcia čreva, vezikoenterická fistula, kardiovaskulárne, žlčníkové a iné defekty. Omfalokéla sa často spája s inými vrodenými chybami ako je to napr. pri Beckwith- Wiedemannovom syndróme (mentálna retardácia, hepatomegália, nadmerný vzrast tela, hypoglykémie v skorom detskom veku).

## Diagnóza
Diagnóza je najčastejšie po narodení zjavná pri fyzikálnom vyšetrení. Spresnenie prípadných ďalších vrodených chýb vyžaduje pomocné vyšetrenia. Zvýšenie alfa-fetoproteínu v sére matky svedčí pre možnú omfalokélu. Pri prenatálnej diagnostike je vyšetrením voľby abdominálna sonografia.

## Liečba
Liečba omfalokely je chirurgická. Rozsah výkonu je daný veľkosťou malformácie a pridruženými chybami.

## Prognóza
Prognóza samotnej omfalokély je priaznivá a operácia sa realizuje obvykle v novorodeneckom období života. Asi 25% omfalokél je reoperovaných pre rôzny stupeň črevnej obštrukcie. Veľké združené chyby nemusia byť zlučiteľné so životom a bývajú dôvodom na prerušenie tehotenstva, ak sa zistia zavčasu. V každom prípade je nutné postupovať individuálne.

## Zdroj
* Feldman, Friedman, Brandt. *Gastrointestinal and Liver Disease. Section X.*, kapitola 93; s. 2073 – 2091.

Kategória:Vrodené chyby
Pupočná hernia

**Pupočná hernia** (iné názvy: **pupočná prietrž, pupková hernia/prietrž**, nesprávne *pupočná/pupková kýla*) môže byť:
*umbilikálna prietrž
*omfalokéla
Žvelsa

**Žvelsa** je rieka na západe Litvy (Klaipėdský kraj). Je dlhá 38 km. Povodie má rozlohu . Priemerný spád je /km, na hornom toku je šírka rieky 5 – , brehy sú príkre a vysoké, miestami s odkryvmi. Pramení v lese "Patyrio miškas" na severozápade od blízkeho močiaru "Aukštojo tyro pelkė" (tam je tiež telmologická (telmológia – náuka o močiaroch) chránená krajinná oblasť). Rieka tečie smerom západným. Míňa sprava memoriál Ablinga. Horný tok do sútoku s riečkou Druktis je pod názvom **Žvizdrė**. Ďalej preteká dedinou Tilvikai. Vlieva sa do rieky Minija  od jej ústia ako ľavý prítok. 

## Prítoky
* Ľavé: Apšriuotis, Druktis
* Pravé: Žiogupalis, Rubežupis, Gervupis, Trumpė

## Referencie


## Zdroj

Kategória:Rieky v Litve
Saint-Tropez

**Saint-Tropez** je francúzske mesto v departemente Var a regióne Provence-Alpes-Côte d’Azur. V 15. storočí sa začalo vyvíjať z rybárskej dediny na mesto, keď tu postavili citadelu s opevnením. V roku 1944 sa stalo prvým oslobodeným mestom po vylodení spojeneckých vojsk. Od roku 1950 sa v ňom začal rozvíjať intenzívny cestovný ruch a stalo sa známym kúpeľným mestom. 

Názov mesta sa provensalsky píše „Sant Tropetz“ podľa klasickej normy okcitánčiny a „Sant Troupés“ podľa normy mistrálskej. Vyslovuje sa [ˈsãⁿ t̪ʀuˈpes] v oboch prípadoch. 

Počas Francúzskej revolúcie bola obec premenovaná v 1793 na „Héraclée“, znovu premenovaná bola v 1801 na Saint-Tropez.

## Poloha
Obec má rozlohu . Najvyšší bod je položený  a najnižší bod 

## Dejiny
## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Ekonomika
V meste je dôležitá turistika, kúpeľníctvo, rybolov, módny priemysel, poľnohospodársky a potravinársky. Takisto námorná doprava a obchod s realitami.

## Doprava
Dopravné spojenia sú možné:
* po diaľnici A8
* železnicou – stanica v Saint-Raphaël
* autobusovými linkami v rámci departementu
* letecky – najbližšie medzinárodné letisko je „Nice Côte d'Azur“, prípadne v La Môle – Saint-Tropez vo vzdialenosti .
* Heliport de Grimaud
* Námorná preprava je na linkách medzi Saint-Tropez, Sainte-Maxime, Fréjus, Saint-Raphaël, Cannes a Nice.

## Osobnosti mesta
* Henri Matisse (* 1869 – † 1954), maliar
* Colette (* 1873 – † 1954), spisovateľka 
* Brigitte Bardotová (* 1934 – † 2025), herečka, speváčka a bojovníčka za práva zvierat
* Françoise Saganová (* 1935 – † 2004), spisovateľka, prozaička a dramatická autorka, scenáristka a textárka
* Emmanuelle Béartová (* 1963), herečka 

## Referencie


## Pozri aj
*Zoznam obcí departementu Var

## Iné projekty

## Zdroj
* 

Kategória:Mestá v Provence-Alpes-Côte d’Azur
Kategória:Obce v departemente Var
Enterocysta

**Enterocysta** (iné názvy: **enterická cysta, enterocystóm, enterogénna cysta**, zriedkavo: *enterokystom*, nepresne (len) **črevná cysta**, lat. *enterocystoma, enterocystis*) môže byť:
*cysta steny intestinálneho traktu  
*základný druh pravej cysty tráviacich ústrojov (odlišný od duplikatúry tráviaceho ústrojenstva) , pozri enterocysta (druh cysty)
*duplikatúra tráviacich ústrojov 
*vrodená cysta ako pozostatok omfyloenterického kanála, pozri enterocysta (omfaloentrický kanál)

## Referencie
Hámre (Trenčianska Turná)

**Hámre** (v minulosti Hámry) sú miestna časť obce Trenčianska Turná. Žije tu približne 220 obyvateľov.

## Poloha a prírodné pomery
Osada leží v Trenčianskej kotline asi 2 km východne od Trenčianskej Turnej. Preteká ňou Turniansky a Hukov potok. Stred obce leží v nadmorskej výške 240 m.

Odlesnený mierne zvlnený povrch územia obce tvoria hlavne štvrťohorné sedimenty, hliny, íly, spraše a tiež hlinité a piesčité štrky až piesky náplavových kužeľov okolitých potokov. Územie extravilánu je využívané predovšetkým ako poľnohospodárska pôda.

## Dejiny
Prvá písomná zmienka z roku 1598. Pôvodne obec v majetku trenčianskeho panstva s hámrom a zbrojárskou dielňou, funkčnou zrejme už od 14. storočia. Oblasť súčasných Hámrov bola dejiskom bojov počas povstania Františka II. Rákociho. 3. augusta 1708 tu prebehla bitka pri Hámroch. V neskoršom období sa obyvatelia venovali hlavne poľnohospodárstvu a fungovala tu pálenica. V roku 1930 tu žilo 157 ľudí a stálo tu 28 domov.

Počas druhej svetovej vojny došlo k deportácii židovskej rodiny Freimanovocov, ktorá celá zahynula v koncentračných táboroch. Na deportácií sa podieľali miestni členovia HG.

JRD v obci bolo oficiálne založené v októbri 1952. Obyvatelia však s takýmto zriadením neboli spokojní a po prejave prezidenta A. Zápotockého v auguste 1953 podpísali prakticky všetci 16. augusta 1953 hromadnú odhlášku z JRD. Po perzekúciách a nátlaku bolo v roku 1958 založené nové JRD. V roku 1976 bola obec spojená so susednou Trenčianskou Turnou.

## Pamiatky
V obci sa nachádza pamätník bitky pri obci postavený v roku 1983 a pamätník obetiam prvej svetovej vojny. V strede obce murovaná zvonica, stojaca na základoch staršej drevenej z 18. storočia. Vodný mlyn, ku ktorému viedol náhon odklonený z pôvodného toku potoka už nie je funkčný.

## Referencie

Kategória:Miestne časti na Slovensku
Kategória:Slovenské obce zaniknuté zlúčením
Érigoné

**Érigoné** alebo **Érigona** alebo zastarano **Erigone** môže byť:
* v gréckej mytológii dcéra Ikaria, zakladateľa vinárstva, pozri Érigoné (dcéra Ikaria)
* v gréckej mytológii dcéra mykénskeho kráľa Aigistha, pozri Érigoné (dcéra Aigistha)

**Erigone** môže byť aj:
*163 Erigone
Korunka

**Korunka** môže byť:

* malá koruna
* v zubnom lekárstve: horná časť zuba alebo jej umelá náhrada, pozri zubná korunka
* v náboženstve: druh modlitby podobnej ružencu, pozri korunka (modlitba)
* v zoológii: ozdoba na hlave niektorých vtákov, pozri korunka (vtáky)
* v botanike: 
** výrastky na korune, pozri korunka (botanika)
** rastlina z čeľade ľaliovitých, pozri Korunka kockovaná
* v hudbe: fermáta (hudba)
* v technike:
**korunkový uzáver
**vrtný nástroj na jadrové vŕtanie, pozri korunka (vŕtanie)
Adam F

**Adam F**, vlastným menom **Adam Fenton** (*8. február 1972, Liverpool, Anglicko) je anglický jungle a drum and bassový DJ a filmový herec.

## Kariéra
Jeho prvý album *Metropolis/Mother Earth*, ktorý bol vydaný v roku 1997 bol techstepovým pokusom a bol vydaný cez vydavateľstvo Metalheadz. Jeho neskoršími úspešnými skladbami boli „F-Jam“ a „Circles“ (neskôr sa dostala do Top 20 v rebríčku UK Singles Chart). V roku 1998 vyhral cenu MOBO za svoj debutový album *[[Colours]]*. V roku 2001 mal úspech v hip-hopovej oblasti, hlavne so svojim albumom *KAOS - The Anti-Acoustic Warfare*, na ktorom pracoval spolu s umelcami ako LL Cool J, Redman a De La Soul. V roku 2002 vytvoril hudbu pre film *[[Ali G Indahouse]]* v hlavnej úlohe so Sacha Baronom Cohenom pre Working Title Films.

Je zakladateľom a spolumajiteľom britského nezávislého hudobného vydavateľstva Breakbeat Kaos, ktoré vydalo platinový album *[[Hold Your Colour]]* austrálskej drum and bassovej skupiny Pendulum. Adam F je tiež spolumajiteľom drum and bassovej webstránky Dogs on Acid.

Začiatkom roku 2007 získal rolu v britskom kriminálnom trileri *[[The Heavy]]*. V decembri 2007 Adam F spoluúčinkoval v britskom filme *[[Kukučka (film)|Kukučka]]*.

## Diskografia
### Albumy
* 1994: *Stronger Than Ever*
* 1997: *Metropolis/Mother Earth*
* 1997: *[[Colours]]*
* 2001: *KAOS - The Anti-Acoustic Warfare*
* 2002: *KAOS - Drum and Bass Warfare*
* 2008: *Stadium Drum and Bass*
* 2010: *Shut the Lights Off* – featuring Redman

### Single v Top 40 UK Singles Chart
* 1997: „Circles“ – UK #20
* 1998: „Music in My Mind“ – UK #27
* 2001: „Smash Sumthin’“ – UK #11
* 2002: „Where’s My …?“ – UK #37

## Referencie

## Externé odkazy
* Oficiálna webstránka
* 
* Diskografia Adama F na Discogs

## Zdroj

Kategória:Narodenia v 1972
Kategória:Žijúci ľudia
Kategória:Drum and bassoví hudobníci
Kategória:Britskí elektronickí hudobníci
Kategória:Anglickí dídžeji
Kategória:Osobnosti z Liverpoolu
Kategória:Interpreti Astralwerks
Horčička

**Horčička** môže byť:
* malá horčica
* priezvisko:
** Daniel Sinapius-Horčička
** Ján Sinapius-Horčička
Abgarov obraz

**Abgarov obraz** (iné názvy: **mandylion, mandilion, mandylion/mandilion z Edessy, edesský obraz (Krista), obraz z Edessy**, staršie **edessenum**) je zobrazenie tváre Ježiša Krista, ktoré podľa legendy dostal ťažko chorý Abgar, kráľ z Edessy. Od konca prvého tisícročia je častou témou najmä byzantského umenia.

## Pozri aj
* veraikon

## Zdroj
* 

## Externé odkazy
*http://www.uluv.sk/product/mandilion-10180/

Kategória:Kresťanstvo
Penthilos

**Penthilos** (*Penthilos*) môže byť v gréckej mytológii:
*syn mykénskeho kráľa Oresta , pozri Penthilos (syn Oresta)
*syn Periklymena, potomok Nélea, pozri Penthilos (syn Periklymena)
Mandylion

**Mandylion** alebo **mandilion** alebo zriedkavo *mandelion* (gr. = vlnený vrchný odev; plášť; sudarium)  môže byť:
*Abgarov obraz (resp. príslušné výtvarné zobrazenie)
*svätá tehla, na ktorej je odtlačený Abgarov obraz, pozri mandylion (tehla)

**Mandylion** môže byť aj:
* hudobný album, pozri Mandylion (album)
* nemecká hudobná skupina, pozri Mandylion (skupina)

**Mandilion** alebo **mandelion** môže byť aj druh krátkeho plášťa známy najmä z Anglicka 16. storočia, pozri mandilion (odev)

## Referencie
*http://www.uluv.sk/product/mandilion-10180/
*http://www.beyars.com/kunstlexikon/lexikon_5699.html
Abhá

**Abhá** () je administratívne stredisko provincie Asír na juhozápade Saudskej Arábie. Mesto leží na planine pri hore Hidžás, 80 km od pobrežia. Do roku 1920 patrilo Osmanskej ríši, potom ho dobyli vahhábovci (islamská sekta). Má rozvinutý predovšetkým potravinársky priemysel a je významným obchodným centrom.

## Zdroj
* 

Kategória:Mestá v Saudskej Arábii
Východná Makedónia a Trácia

[thumb|Poloha kraja v [Grécko|Grécku]]
**Východná Makedónia a Trácia** ( – Anatoliki Makedonia kai Thraki) je kraj Grécka.  Susedí na severe s Bulharskom a na východe s Tureckom. Jeho rozloha je  a hlavným mestom je Komotini.

Pozostáva zo 6 krajských jednotiek: Drama, Kavala, Xanthi, Rhodopi, Evros, Thasos.

## Zdroj
* 

Kategória:Kraje v Grécku
Abasgovia

**Abasgovia** (gr. *abaskoi*) sú staroveký, v súčasnosti už neexistujúci národ žijúci v oblasti súčasného Abcházska. Abasgovia podliehali viacerým kultúrnym vplyvom: na prelome letopočtu patrili pod Rímsku, neskôr pod Byzantskú ríšu. V 6. storočí po nástupe kresťanstva túto vieru postupne preberali. V 8.storočí splynuli s ďalšími okolitými kmeňmi do národa Abcházov. Od 15. storočia bola oblasť pod tureckou nadvládou a došlo k rozšíreniu sunnitského islamu.

## Zdroj
* 

Kategória:Etniká, národy a národnosti
Kategória:Dejiny Abcházska
Stredná Makedónia

[thumb|Poloha Strednej Makedónie v [Grécko|Grécku]]
**Stredná Makedónia** je jeden z krajov Grécka. Leží na severe krajiny, pri hranici so Severným Macedónskom a Bulharskom. Hlavným mestom je Solún a v kraji žije okolo 1,8 mil. obyvateľov.

## Charakteristika
Jedinými susedmi kraja v Grécku sú Východná Makedónia a Trácia a Západná Makedónia, s ktorými zároveň pokrývajú takmer celé územie tzv. Gréckej Makedónie. Severne sa nachádza  nezávislé Severné Macedónsko, ktoré sa sporí s Gréckom o nárok používať historický názov, totožný s krajom Makedónia. 

Územie s rozlohou  je na juhu omývané Egejským morom, na západe je nížina a na východe pohoria. Do Strednej Makedónie spadá aj polostrov Chalkidiki (okrem vrchu Athos). Najväčšie rieky Vardar (Axios) a Struma (Strymon) pritekajú zo severu z Macedónska a Bulharska, rieka Aliakmonas zo Západnej Makedónie. 

Administratívne sa kraj delí na sedem krajských jednotiek.

## Externé odkazy
* Oficiálne stránky kraja 

## Zdroj
* 

Kategória:Kraje v Grécku
Západná Makedónia

[thumb|Poloha Západnej Makedónie v [Grécko|Grécku]]

**Západná Makedónia** (gr. Περιφέρεια Δυτικής Μακεδονίας, *Periferia Dytikis Makedonias*) je jeden z krajov Grécka. Leží na severozápade krajiny, pri hranici so Severným Macedónskom a Albánskom a susedí s gréckymi krajmi Epirus, Tesália a Stredná Makedónia. Územie s rozlohou  obýva 303 000 obyvateľov (2005) a hlavným mestom je Kozani.

## Charakteristika
Západná Makedónia je jediným vnútrozemským krajom Grécka. Najväčšou riekou je Aliakmonas.

Hustota osídlenia je najmä pre hornatý povrch iba 32 obyv./km². Obyvateľstvo pozostáva predovšetkým z pôvodného gréckeho obyvateľstva, ale aj z Maloázijských Grékov a v menšej miere aj z Arumunov a z gréckych Slovanov (obývajú severnú časť pri hraniciach, tvoria väčšinu v meste Florina).

Administratívne sa kraj delí na štyri krajské jednotky: Florina, Grevena, Kastoria a Kozani. Najväčšie mestá sú Kozani (50 000 obyv.), Ptolemaida, Grevena, Kastoria a Florina.

## Externé odkazy
* Oficiálne stránky kraja

## Zdroj
* 

Kategória:Kraje v Grécku
Abakavir

**Abakavir** alebo **abacavir** je antivirotikum a inhibítor reverznej transkriptázy zo skupiny nukleozidových analógov (NRTIs) a je určený na liečbu HIV infekcií. V kombinácii s inými antiretrovírusovými liečivami znižuje vírusovú záťaž HIV a udržiava ju na nízkej úrovni. Zvyšuje počet CD4 buniek.

Odporúčaná dávka pre pacienta s hmotnosťou nad  je 600 mg denne v jednej dávke alebo rozdelene na 2 dávky.

## Kontraindikácie a nežiaduce účinky
Abakavir nesmú užívať pacienti s precitlivenosťou na abakavir (čo je i jeho najčastejší nežiaduci účinok) a s chorobami pečene (ktorá liek metabolizuje). Nemal by sa podávať pacientom v konečnom štádiu ochorenia obličiek. K ďalším nežiaducim účinkom patrí nevoľnosť, zvracanie, hnačka, bolesti brucha a ťažká únava, bolesti svalov a kĺbov, bolestivý opuch hrdla, dýchavičnosť, kašeľ a bolesti hlavy. Príležitostne sa zjavuje konjuktivitída, vredy v dutine ústnej a nízky krvný tlak. Nepríjemnou až život ohrozujúcou komplikáciou najmä u pacientov s už existujúcimi poruchami pečene je laktátová acidóza.

Štúdie preukázali, že nosičstvo alely HLA-B*5701 je spojené s významne zvýšeným rizikom alergickej reakcie na abakavir (viac ako 50%), preto sa výrazne odporúča pred začatím liečby vykonať príslušný genetický test (štúdia CNA106030 (PREDICT-1)). V každom prípade je akékoľvek podozrenie na alergickú reakciu dôvodom na okamžité a trvalé ukončenie liečby týmto prípravkom. K príznakom patrí predovšetkým vysoká horúčka, exantém a vyššie uvedené nežiaduce účinky; reakcia môže byť i smrteľná. Pozor na možnú zámenu alergickej reakcie za ochorenie dýchacích ciest (dušnosť a bolesti hrdla) alebo gastroenteritídu (hnačka, horúčka, bolesť brucha).

## Komerčné preparáty
Predáva sa pod obchodným názvom *Ziagen* v podobe roztoku (koncentrácia 20 mg abacaviru na ml) a obaľovaných tabliet (300 mg abacaviru). Je tiež jednou zo zložiek lieku s obchodným názvom *Kivexa* a *Trizivir*.

## Zdroje
*
*

Kategória:Antivirotiká
Kategória:Základné a špeciálne esenciálne liečivá podľa WHO
Kategória:Diamíny
Kategória:Cyklopentény
Západné Grécko

[thumb|Poloha kraja v [Grécko|Grécku]]
**Západné Grécko** () je grécky kraj. Administratívne ho tvoria tri krajské jednotky: Achaia, Etoloakarnania a Elis. Správnym centrom je mesto Patra a v roku 2005 mal kraj 735 267 obyvateľov.

## Zdroj
* 

Kategória:Kraje v Grécku
Got Blue Balls

**Got Blue Balls** je slovenská rocková skupina zo Sliača. V roku 2009 ju založili Michal Minár (vokály, gitara), Dzurko Orawetz (gitara, zadné vokály), Stanka Apfelová (basgitara, zadné vokály) a Richard Mikuš (bicie, perkusie). V roku 2011 k sebe pribrali piateho koncertného člena, svojho dlhoročného kamaráta Borisa Štefánika (klávesy, zadné vokály, perkusie).

Got Blue Balls sú ovplyvnení rock'n'rollom, punkom, bluesom a hardcore-om. Často sú prirovnávaní k americkým stoner rockovým kapelám. Vydali jeden štúdiový album.

## Založenie kapely a prvý singel (2009 – 2010)
Kapela vznikla v roku 2009 po tom, čo sa jej zakladatelia pôsobiaci v niekoľkých lokálnych kapelách rozhodli spojiť do jedného celku. Ten nazvali "Got Blue Balls". O pár mesiacov neskôr podpísali zmluvu s PJ records. Svoj prvý singel "Devil in Bed" vydali 21. septembra 2010. Tento singel bol nominovaný za Singel roka v oceceniach Rádia_FM "Radio head awards 2011".

Kapela už v tomto období zdieľala pódium s viacerými známymi zoskupeniami: s legendárnou punkovou kapelou The Casualties (US), ďalej s Ezra Furman and the Harpoones (US), Slobodnou Európou (SK) či Lavagance (SK).

## Debutový album a turné (2011 – súčasnosť)
Got Blue Balls nahrávali svoj debutový album v Badíne u Miroslava Speváka. Svoj rovnomenný album "Got Blue Balls" vydali 23. júna 2011 na vlastné náklady a na voľné stiahnutie.

Z jedenástich skladieb sa štyri stali singlami: "Devil in Bed", "Wouldn't you say that I'm on fire", "Heart of a Rocknrolla" a "Move on". Ku každému z nich zverejnili Got Blue Balls promo videoklip zo svojich vystúpení.. Po vydaní albumu koncertovali a navštívili niekoľko festivalov, vrátane najväčšieho slovenského festivalu Pohoda či českého festivalu Rock For People. V októbri 2011 vystúpili aj na prvom ročníku Pohoda Indoor Camping festivalu a absolvovali turné vo Francúzsku s tamojšou kapelou The Shifoomies band.

V súčasnosti pracujú na nových skladbách.

## Diskografia
;Štúdiové albumy
* *Got Blue Balls* (2011)

;Single
* „Devil in Bed“ (2010, PJ Records)

## Referencie

## Externé odkazy
* Bandzone 

Kategória:Slovenské rockové hudobné skupiny
Made 2 Mate

**Made 2 Mate** (písané aj *Made II Mate*, *Made to Mate*, *M2M* alebo *MIIM*) bola slovenská funková skupina, ktorá vznikla koncom roku 1993 z rozpadnutých skupín Accidents Happen a Isabelle. Vydala štyri štúdiové a tri výberové albumy, participovala na niekoľkých iných hudobných projektoch. Zanikla v roku 1998 v dôsledku nepriaznivých podmienok pre menšinové žánre, neskôr ešte príležitostne vystúpila na rôznych podujatiach. Jej jednotliví členovia následne založili viacero ďalších skupín, z ktorých sa niektoré (napr. Lady Kazoo, Funkiez, Barflies, Hermit and the Ferryman) hlásia k hudobnému odkazu Made 2 Mate.

Skupina vo svojej tvorbe primárne používala anglický, čiastočne slovenský, český a francúzsky jazyk. Hudobný publicista Marian Jaslovský považuje Made 2 Mate za jednu z najvyzretejších a najzaujímavejších slovenských skupín 90. rokov.

## Ocenenia
* 1994 – prvé miesto v súťaži začínajúcich skupín Marlboro Rock-In Slovakia
* 1996 – Cena Zväzu autorov a interpretov populárnej hudby (ZAI) v kategórii *skupina roka* za rok 1995
* 1997 – Cena SOZA v kategórii *najúspešnejšia skladba v oblasti populárnej hudby* za rok 1996 („Do You Love Me?“)

## Zostava
* Radovan Orth – spev, gitara, programovanie, sprievodný spev (1993 – )
* Róbert Rist – bicí nástroj, perkusia, xylofón, sprievodný spev (1993 – )
* Katarína Korčeková – spev, sprievodný spev (1993 – )
* Martin Wittgruber – klávesový nástroj, sprievodný spev (1993 – )
* Martin Gašpar – basová gitara, sprievodný spev (1993 – )
* Ľubor Priehradník – trúbka, klávesový nástroj, programovanie (1995 – 1996)
* Ivan Vereš – spev, trúbka, saxofón, flauta, klávesový nástroj, programovanie, sprievodný spev (1995 – 1998)
* Marcel Benko – perkusia, sprievodný spev (1996 – 1998)

## Diskografia
### LP
**Štúdiové:**
* *[[Part 1]]* (1994)
* *[[Future in Our Hands]]* (1996)
* *[[Carousel Life]]* (1997)
* *[[Tvävä]]* (1998) – so skupinou MC Sava & Marcela

**Výberové:**
* *[[Made II Best]]* (1998)
* *[[Best of Made 2 Mate: 1994 – 1998]]* (2008)
* *[[The Collection]]* (2022)

### SP
* *[[Do You Love Me?]]* (1996)
* *[[Sexy Lady]]* (1997)

### Iné skladby
* „Santa Claus Is Coming to Town“, rozliční interpreti: LP *[[Bratislavská beatová omša '95]]* (1995)
* „Snowmen“, rozliční interpreti: LP *Bratislavská beatová omša '95* (1995)

### Videoklipy
* „Dream On“
* „Do You Love Me?“
* „I Just Called to Say I Love You“
* „Sexy Lady“
* „Fönky nálada“
* „New York City“

## Referencie


Kategória:Slovenské funkové hudobné skupiny
Kategória:Hudobné skupiny z 1993
Kategória:Hudobné skupiny ukončené v roku 1998
HAL 9000

náhľad|HALovo symbolické „oko“ – kamera

**HAL 9000** je palubný počítač na vesmírnej lodi *Discovery One* vo fiktívnom príbehu Vesmírna odysea od spisovateľa Arthura C. Clarka.

HAL (anglicky **''H**euristically programmed **AL**gorithmic computer*, [[Heuristika|*'H**euristicky]] naprogramovaný **AL*'goritmický počítač) predstavuje [[Umelá inteligencia|umelú inteligenciu]], ktorá komunikuje a spolupracuje s posádkou. Obvykle je predstavovaný červeným okom kamery, ktoré sa vyskytuje po celej Discovery. Hlas HALa 9000 bol dabovaný kanadským hercom [[Douglas Rain|Douglasom Rainom]].

HAL bol uvedený do prevádzky 12. januára [[1997]] (vo filme 1992) v HAL Laboratories ako produktové číslo 3. Jeho prvým inštruktorom bol [[Dr. Chandra]] (v prvom filme Mr. Langley). HAL je schopný nielen [[Syntéza reči|komunikovať]], [[rozpoznávanie reči|rozpoznávať reč]], [[Systém rozpoznávania tváre|tváre]]  ale tiež [[odzerať z pier]] má veľa zmyslov pre umenie, vyjadrovanie emócií, dedukcie, hranie [[šachy|šachov]] atď. K tomu všetkému najviac ešte udržuje všetky systémy na medziplanetárnej misii pod kontrolou.

HAL získal v rebríčku [[AFI’s 100 Years… 100 Heroes and Villains]] 13. pozíciu na zozname najväčších filmových zloduchov všetkých dôb.

Vo francúzskej verzii [[2001: Vesmírna odysea]] je HAL pomenovaný ako „CARL“ ([[Francúzština|francúzsky]]) (*Cerveau Analytique de Recherche et de Liaison''). Kamera však stále sníma nápisy „HAL 9000“.

## Iné projekty

## Zdroj
* 

Kategória:Fiktívne počítače
Kategória:Fiktívni vrahovia
Kategória:Filmové postavy
Hydrogenfosforečnan vápenatý

**Hydrogénfosforečnan vápenatý** je vápenatá soľ kyseliny fosforečnej. Zvyčajne sa vyskytuje ako dihydrát, s chemickým vzorcom CaHPO4 • 2H2O, no možno ho zohriatím previesť na bezvodú formu. Je vo vode prakticky nerozpustný (rozpustnosť 0,02 g na 100 ml pri 25 °C). Vo svojej čistej, bezvodej forme obsahuje 29,5 percenta vápnika. Je jednou z anorganických zložiek kosti.

## Príprava
Hydrogénosforečnan vápenatý môže byť vytvorený reakciou uhličitanu vápenatého, kyseliny fosforečnej a vody:

:CaCO3 + H3PO4 + H2O → CaHPO4 + CO2

## Použitie
Hydrogénfosforečnan vápenatý sa používa najmä ako potravinový doplnok, napríklad v cereáliách, rezancoch, múke a podobne. Tiež sa používa ako farmaceutická pomocná látka, súčasť niektorých prípravkov odstraňujúcich telesný pach, zubných pást a krmiva pre hydinu.

## Zdroj

Vápenatý
Kategória:Zlúčeniny vápnika
Kategória:Potravinárske aditíva
341 i
Hydrogenfosforečnan horečnatý

**Hydrogenfosforečnan horečnatý** je anorganická chemická zlúčenina s chemickým vzorcom MgHPO4. Je to horečnatá soľ kyseliny fosforečnej.

## Príprava
Zlúčeninu je možno syntetizovať reakciou oxidu horečnatého a kyseliny fosforečnej:

:MgO + H3PO4 → MgHPO4 + H2O

## Výskyt a použitie
Je jednou z anorganických zlúčenín tvoriacich kosti. Používa sa ako potravinové aditívum pod označením E343.

## Zdroj

Horečnatý
Kategória:Zlúčeniny horčíka
Pivovar Náchod

**Pivovar Náchod** je mestským pivovarom v meste Náchod. Bol založený v roku 1982 a predchádzal mu výkon varného práva v pivniciach mešťanov Náchodu. Prvá várka piva bola uvarená pivovarníkom Antonínom Lutzom v roku 1973. Značka **Primator** je používaná od roku 1935.

## Produkty
*Primátor Ležák 11%
*Primátor Premium
*Primátor Premium Dark
*Primátor Polotmavý 13%
*Primátor Exkluziv 16%
*Primátor Rytířský 21%
*Primátor Double 24%
*Primátor Weizenbier
*Primátor English Pale Ale
*Primátor Stout
*Primátor Nealko
*Primátor Diamant
*Primátor Světlý

## Referencie

## Externé odkazy
* Oficiálna webstránka
* História pivovaru Náchod na pivovary.info

## Zdroj

Kategória:České pivovary
Now You’re Gone

„**Now You’re Gone**“ je skladba švédskeho dance hudobníka Basshuntera v spolupráci s holandským DJom DJ Mental Theo’s Bazzheadz. Skladba používa rovnakú hudbu ako skladba „Boten Anna“, ktorá bola Basshunterovým veľkým hitom v celej Európe počas roku 2006, ale jej text v Angličtine od Sebastiana Westwooda je úplne odlišný.

## Formáty a zoznamy skladieb
**2-skladbový [[CD singel]]**
#„Now You’re Gone“ (Radio Edit) – 2:34
#„Now You’re Gone“ (DJ Alex Extended Mix) – 5:42

**CD [[maxi singel]]**
#„Now You’re Gone“ (Radio Edit) – 2:34
#„Now You’re Gone“ (Video Edit) – 2:39
#„Now You’re Gone“ (DJ Alex Extended Mix) – 5:42
#„Now You’re Gone“ (Sound Selektaz Remix) – 5:35
#„Now You’re Gone“ (Fonzerelli Remix) – 6:27
#„Now You’re Gone“ (Video)

**Austrálsky a nemecký CD singel / Brazílsky digital download**
#„Now You’re Gone“ (Radio Edit) – 2:36
#„Now You’re Gone“ (DJ Alex Extended Mix) – 5:45
#„Now You’re Gone“ (Sound Selektaz Remix) – 5:38
#„Now You’re Gone“ (Fonzerelli Remix) – 6:29
#„Boten Anna“ (Radio Edit) – 3:30

## Pozície v rebríčkoch

### Koncoročné pozície v rebríčkoch

## Certifikácie

## Referencie

## Zdroj

## Externé odkazy
* 

Kategória:Single z 2007
Kategória:Piesne z 2007
Kategória:Single z 2008
Kategória:Piesne z 2008
Kategória:Single Basshuntera
Kategória:Piesne Basshuntera
Kategória:Techno piesne
Kategória:Trance piesne
Kategória:Eurodance piesne
Mária Portugalská (1527)

**Mária Portugalská** (* 15. október 1527, Coimbra, Portugalsko – † 12. júl 1545, Valladolid, Španielsko) bola portugalská princezná, neter cisárov a kráľov Karola V. a Ferdinanda I. Habsburského, a prvá manželka neskoršieho španielskeho kráľa Filipa II.

## Životopis
Narodila sa z manželstva kráľa Jána III. s kastílskou infantkou Katarínou Habsburskou. Katarína vyrástla u svojej matky, kastílskej kráľovnej Jany I., internovanej za múrmi Tordesillasu, a v necelých osemnástich rokoch sa vydala za dvadsaťtriročného portugalského kráľa Jána III. O rok neskôr sa vydala Jánova sestra Izabela za Kataríninho brata Karola V.

Mária mala sedem súrodencov, ale okrem brata Jána všetci zomreli v detskom veku.

15. novembra 1543 sa vydala za svojho o rok staršieho bratanca (1. stupňa) Filipa. Zomrela štyri dni po pôrode syna a následníka Carlosa.

## Zdroj

Kategória:Avis
Kategória:Portugalské princezné
Kategória:Osobnosti z Coimbry
Kategória:Arcivojvodkyne
Kategória:Pochovaní v kláštore El Escorial
Alžbeta z Valois

**Alžbeta Valois** (* 13. apríl 1545, Fontainebleau, Francúzsko – † 3. október 1568, Aranjuez, Španielsko) bola francúzska princezná a vydatá kráľovná španielska, neapolská a sicílska.

## Životopis
Alžbeta sa narodila ako druhé dieťa (prvá dcéra) francúzskeho kráľa Henricha II. a Kataríny Medicejskej. Bola pôvodne zasnúbená so španielskym princom Karolom. Plánovaná svadba sa uskutočnila v roku 1559, ale ženíchom bol Karolov otec, o osemnásť rokov starší čerstvý vdovec Filip II. Z tohto vraj spokojného manželstva sa narodili dve dcéry: 
* Izabela Klára (* 12. august 1566 – † 1. december 1633) ∞ 1599 arcivojvoda Albrecht VII. Habsburský
* Katarína Michaela (* 10. október 1567 – † 6. november 1597) ∞ 1585 vojvoda Karol Emanuel I. Savojský
Po potrate tretieho dieťaťa (syna) 3. októbra 1568 Alžbeta ako dvadsaťtriročná zomrela.

## Iné projekty

## Externé odkazy
* Alžbeta Valois
* Isabel de Valois

## Zdroj

Kategória:Valoisovci
Kategória:Francúzske princezné
Kategória:Kráľovské manželky Španielska
Kategória:Kráľovské manželky Sicílie
Kategória:Osobnosti z Fontainebleau
Kategória:Pochovaní v kláštore El Escorial
Larisa

**Larisa** môže byť:
*mesto v Grécku, pozri Larisa (mesto v Grécku)
*krajská jednotka v Grécku, pozri Larisa (krajská jednotka)
*rod molí, pozri Larisa (rod)
*ženské krstné meno, pozri Larisa (prvé meno)
*mesiac Neptúna, pozri Larisa (mesiac)

## Pozri aj
*Larissa
Thessaloniké

**Thessaloniké** ( – *Thessaloniké*, ) môže byť:

* v histórii:
** dcéra macedónskeho kráľa Filipa II. a manželka Kassandra, pozri Thessaloniké (dcéra Filipa II.)
* v geografii:
** druhé najväčšie mesto v Grécku, pozri Solún (po grécky *Thessaloniki*)
** historický názov správnej jednotky v Byzantskej ríši, pozri Thessaloniké (téma)
 
## Referencie
Zakynthos

**Zakynthos** (po slovensky aj **Zakyntos**) môže byť:
*grécky ostrov, pozri Zakynthos (ostrov)
*krajská jednotka na tomto ostrove a v okolí, pozri Zakynthos (krajská jednotka)
*mesto na tomto ostrove, pozri Zakynthos (mesto)
Stretnutie Pána

**Stretnutie Pána** je jeden z veľkých cirkevných sviatkov v byzantskom obrade. Slávi sa 2. februára. Obsahuje prvky sviatkov Pána ale aj sviatkov Bohorodičky.

Obsahom sviatku je stretnutie Ježiša so Simeonom a prorokyňou Annou v Jeruzalemskom chráme, ktoré je zachytené v Evanjeliu podľa svätého Lukáša (2, 22-38).

Tento sviatok má jeden deň "predsviatku" a sedem dní "posviatku" – zakončenie sviatku je 9. februára. Dĺžka "posviatku" sa však môže za istých okolností skrátiť. V predvečer sviatku sa koná celonočné bdenie. V nasledujúci deň sa koná božská liturgia, pri ktorej sa zvyknú posvätiť sviece.

Tropár sviatku: *Raduj sa, Milostiplná Bohorodička Panna, lebo z teba vzišlo Slnko spravodlivosti, Kristus, Boh náš. On osvecuje tých, čo prebývajú v temnotách. Veseľ sa aj ty, starec spravodlivý, lebo si mal v náručí Osloboditeľa našich duší, toho, čo nám daroval aj vzkriesenie.*

V deň nasledujúci po sviatku Stretnutia Pána je s ním súvisiaca spomienka na spravodlivého Simeona a prorokyňu Annu.

V rovnaký deň ako Stretnutie Pána sa pripomína aj divotvorná ikona *Obmäkčenie zlých sŕdc*.

## Zdroje
* Manel Nin: Aby som oznámil Adamovi, že som videl Boha, ktorý sa stal dieťaťom

## Pozri aj
* Obetovanie Pána

Kategória:Gréckokatolícka cirkev
Kategória:Liturgický rok
Kategória:Kresťanské sviatky
Kategória:2. február
Oleh Volodymyrovyč Blochin

**Oleh Volodymyrovič Blochin** (; * 5. november 1952, Kyjev) je bývalý ukrajinský futbalový tréner a hráč sovietskeho reprezentačného futbalového tímu. V r. 1975 bol vyhlásený za futbalistu roka v Európe.

Po skončení hráčskej kariéry bol trénerom ukrajinského národného futbalového mužstva a Dynamo Kyjev.

## Úspechy
* majster Vyššej ligy ZSSR 1971, 1974, 1975, 1977, 1980, 1981, 1985, 1986
* víťaz Sovietskeho futbalového poháru 1974, 1978, 1982, 1985, 1987
* víťaz Superpoháru UEFA 1975
* víťaz PVP 1975, 1986
* víťaz Zlatej lopty 1975 
* Futbalista roku ZSSR 1973, 1974, 1975
* Futbalista roku Ukrajiny 1972, 1973, 1974, 1975, 1976, 1977, 1978, 1980, 1981
* kráľ ligových strelcov ZSSR 1972, 1973, 1974, 1975, 1977
* najlepší strelec Pohára víťazov pohárov 1986
* najlepší ukrajinský futbalista 20. storočia
* člen UEFA Jubilee 52 Golden Players.

## Referencie


## Iné projekty

## Externé odkazy
* UEFA
* Hráčska štatistika
* FIFA

## Zdroj

Kategória:Ukrajinskí futbalisti
Kategória:Sovietski futbalisti
Kategória:Hráči FK Dynamo Kyjev
Kategória:Držitelia Zlatej lopty
Kategória:Ukrajinskí futbaloví tréneri
Kategória:Ukrajinskí politici
Kategória:Osobnosti z Kyjeva
Obetovanie Pána

[náhľad|Sviečky na posvätenie v kostole pri sviatku Obetovania Pána v [Poľsko|Poľsku]]

**Obetovanie Pána** alebo ľudovo aj **Hromnice** je cirkevný sviatok, ktorý sa slávi 2. februára.

V tento sviatok sa oslavuje prinesenie Ježiša do chrámu na 40. deň po jeho narodení. V kresťanských chrámoch je čítaná stať z 2. kapitoly Lukášovho evanjelia, ktorá opisuje túto udalosť, ako aj stretnutie so Simeonom, ktorý predniesol svoj chválospev.

V tento deň sa v chrámoch zvyknú posväcovať sviečky, ktoré sa nazývajú hromničky. So sviatkom sa zvyknú spájať viaceré ľudové zvyky a tradície. 

## Západná cirkev
V Ríme bol sviatok slávený od 7. storočia. Počas sprievodu od Rímskeho fóra do Baziliky Santa Maria Maggiore ľudia niesli v rukách sviece, ktoré boli znakom pokánia, ale aj očisty. Zvyk niesť sviece zaviedol pápež Geláz I. v roku 494 po Kr. Tento sviatok je aj dňom zasväteného života. Zasvätení ho slávia v rámci diecéz spoločne so svojimi biskupmi.

Starší názov *Očisťovanie Panny Márie* bol v rímskokatolíckej cirkvi od roku 1969 zmenený na teraz používaný názov *Obetovanie Pána*.

## Byzantský obrad

V byzantskom obrade sa sviatok oslavovaný v tento deň zvykne nazývať *[[Stretnutie Pána]]*, lebo počas svojho prinesenia do Jeruzalemského chrámu sa Ježiš stretol so spravodlivým Simeonom a s prorokyňou Annou.

## Referencie

Kategória:Kresťanské sviatky
Kategória:Liturgický rok
Kategória:2. február
Tisamenos (syn Oresta)

**Tisamenos** alebo **Tísamenos** () alebo **Tísamenés** bol v gréckej mytológii kráľ Sparty, Mykén a Argu.

Tisamenos bol syn mykénskeho kráľa Oresta a Hermiony, dcéry spartského kráľa Menelaa. Menelaos svoju dcéru Hermionu pôvodne vydal za Achillovho syna Neoptolema, ale Orestes Neoptolema zabil a oženil sa s Hermionou. Tisamenos mal nevlastného brata Penthila, ktorého ich otec Orestes mal s Erigonou dcérou Aigistha. Následník trónu Tisamenos bol otcom synov, Kometa, Daidamena, Spartóna, Tellida a Leontomenea. 

Tisamenos vládol len tri roky, lebo na Peloponéze po tvrdých bojoch prapravnuci Herakla, Temenos, Kresfontes a Aristodémos po vláde vetvy potomkov Pelopa obnovili vládu Heraklovcov. Dobytý  Peloponéz si potom víťazi rozdelili žrebom. Temenos dostal Argos, Kresfontes Messéniu, Lakónia pripadla deťom Aristodéma dvojičkám Eurysthenovi a Proklovi, lebo Aristodéma ešte pred posledným útokom Dórov zabil blesk. 

Príbeh posledných chvíľ Tisamenovho života poznáme v dvoch rozličných verziách. Podľa jednej Tisamenos zomrel v bojoch o svoju krajinu, ako aj jeho spojenci synovia Aigimia bratia Pamfylos a Dymas. Iná hovorí, že po dobytí jeho krajiny ušiel do Acháje, kde sa nakrátko stal kráľom. Podľa Pausania bol Tisamenos kráľom Achájskych v ich pôvodnej vlasti v Lakónii a Argolide, odkiaľ ich vyhnali Dóri a Hérakleovci. Tak Tisamenos s Achájskymi  žiadali o prijatie medzi Iónov na severe Peloponézu, tí ich však neprijali a vytiahli proti nim so zbraňami. Hoci Achájci vyhrali a oblasť Aigialos sa stala Achájou, Tisamenos bol v bitke zabitý a bol pochovaný v meste Heliké. Jeho kosti boli na podnet najvýznamnejšieho orákula staroveku od delfskej veštiarne neskôr prenesené do Sparty, kde ho pochovali. 

Dnešní historici dobytie Peloponézu približne dve generácie po trójskej vojne potvrdzujú. Bol to starogrécky kmeň Dórov, ktorý okolo roku 1200 pred Kr. zničil centrá mykénskej kultúry a pôvodné achájske obyvateľstvo si buď podrobil, alebo ho vyhnal.

## Referencie

## Literatúra
* 

## Pozri aj
* Zoznam kráľov Sparty
* Zoznam kráľov Mykén
* Zoznam kráľov Argu

Kategória:Postavy gréckej mytológie
Kategória:Sparta
Grznár (priezvisko)

**Grznár** je slovenské priezvisko, odvodené od zastaraného výrazu pre kožušníka. Je rozšírené predovšetkým v okrese Topoľčany, najviac v Topoľčanoch, Prašiciach a Tvrdomesticiach.

## Známi nositelia
Pozri v článku Grznár.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Moerbeke

**Moerbeke** je belgická obec vo Flámskom regióne v provincii Východné Flámsko.

## Obyvateľstvo
Obec má približne 6&nbsp;012 obyvateľov (2010). 

## Referencie


## Iné projekty

## Externé odkazy
* Oficiálne stránky mesta

Kategória:Obce vo Východnom Flámsku
All I Ever Wanted (Basshunter)

„**All I Ever Wanted**“ je skladba švédskeho eurodance hudobníka Basshuntera. Je podobná predchádzajúcej skladbe „DotA“. Melódia skladby „All I Ever Wanted“ je z veľkej časti remixovanou verziou skladby „Daddy DJ“, ako aj v predchádzajúcej Basshunterovej skladbe „Vi sitter i Ventrilo och spelar DotA“.

„All I Ever Wanted“ používa beaty zo skladby „Daddy DJ“, francúzskej dance skupiny Daddy DJ.

## Hudobné video
Videoklip bol natočený v Malage v Španielsku a objavili sa v ňom nórska modelka Aylar Lie a herec Lucas Thorheim.

## Zoznam skladieb
; UK singel
# „All I Ever Wanted“ (Radio Edit) – 2:59
# „All I Ever Wanted“ (Extended Mix) – 5:25
# „All I Ever Wanted“ (Fonzerelli Remix) – 6:39
# „Now You’re Gone“ (Voodoo & Serano Remix) (featuring DJ Mental Theo’s Bazzheadz) – 5:39

## Pozície v rebríčkoch
Na Novom Zélande debutovala skladba na 27. mieste a dosiahla 17. miesto. Bola certifikovaná zlatou platňou po osemnástich týždňoch za predaj nad 7500 kópií.

## Certifikácie

## Referencie

## Externé odkazy
* 
* 
* All I Ever Wanted na Discogs

## Zdroj

Kategória:Single z 2008
Kategória:Piesne z 2008
Kategória:Single Basshuntera
Kategória:Piesne Basshuntera
Kategória:Eurodance piesne
Kategória:Trance piesne
Knižnica (programovanie)

**Knižnica** () je v informatike označenie pre súbor funkcií a procedúr (v objektovom programovaní aj objektov, dátových typov a zdrojov), ktorý môže byť zdieľaný viacerými počítačovými programami. Knižnica uľahčuje programátorovi tvorbu zdrojového kódu tým, že umožňuje použiť už vytvorený kód aj v iných programoch. Knižnica navonok poskytuje svoje služby pomocou API (aplikačné rozhranie), čo je zbierka zvonka prístupných funkcii knižnice s popisom ich činnosti a spôsobom ich volania (odovzdávanými parametrami a návratovými hodnotami). Knižnice možno rozdeliť podľa väzby na program, ktorý ich používa, na statické a dynamické (DLL). Z hľadiska práce s kódom knižnice v operačnej pamäti ich delíme na zdieľané a nezdieľané.

## Zdroj

Kategória:Programovanie
Aeropé

**Aeropé** (iné názvy: **Aeropa, Áeropé, Áeropa**, zastarano **Aerope**; starogr. Ἀερόπη – Aeropé/iný prepis Áeropé, lat. Aerope) môže byť:
* v gréckej mytológii manželka mykénskeho kráľa Atrea, pozri Aeropé (dcéra Katrea)
* v gréckej mytológii dcéra Kefea, kráľa Etiópie, pozri Aeropé (dcéra Kefea)
* dcéra Oinopióna, zvedená Óriónom
Abcházska literatúra

**Abcházska literatúra** je literárna tvorba Abcházcov. Jej základom sú folklórne tradície: epické báje (napr. o Nartoch, o Abrskilovi), lyrika, príslovia a porekadlá. Písaná literatúra sa významnejšie objavuje až od polovice 19. storočia. Za zakladateľa modernej abcházskej literatúry sa považuje Dmitrij Gulia, drámu rozvíjal predovšetkým Samson Čanba.

Abcházska literatúra prvej polovice 20. storočia rozvíjala predovšetkým historické témy, v druhej polovici 20. storočia prevládala vojnová tematika a život súčasného človeka. Veľký význam si udržala poézia.

## Významní autori
* Samson Čanba
* Andrej Čočua
* Dmitrij Gulia
* Faziľ Abdulovič Iskander
* Bagrat Šinkuba
* Ivan Tarba
a ďalší

## Zdroj
* 

Kategória:Literatúra v Abcházsku
Abcházsky dolmen

[thumb|Jeden z [dolmenov z náleziska v Ešere (múzeum v Suchumi)]]
**Abcházske dolmeny** sú megalitické hrobky nachádzajúce sa na území Abcházska v Gruzínsku. Ich vek sa odhaduje na 1. polovicu 2. tisícročia až 2. polovicu 3. tisícročia pred Kr. Patria do bronzovej doby.

## Zdroj
* 

Kategória:Bronzová doba
Kategória:Dejiny Abcházska
Kategória:Megality
Debby Ryanová

**Deborah Ann „Debby“ Ryan** (* 13. máj 1993, Huntsville, Alabama) je americká herečka, speváčka a skladateľka. Zahrala si v seriáloch *Jessie* a *[[The Suite Life on Deck]]*.

Žila v Nemecku. Neskôr sa vrátila späť do Ameriky a začala vážne uvažovať o hereckej kariére. Našla si agenta a zvíťazila v konkurze na rolu vo filme *[[Barney]]*. Neskôr sa objavila v niekoľkých reklamných spotoch a dostala úlohu vo filme *[[The Longshots]]*. V spoločnosti Disney si zahrala hlavnú úlohu vo filme *[[16 želaní]]*, kde hrala mladé šestnásťročné dievča, ktoré má 16 prianí. Tie sa jej počas narodenín plnia, no nakoniec sa všetko pokazí... Ďalej si zahrala úlohu v seriáli *[[The Suite Life on Deck]]*, kde hrá dedinské dievča menom Bailey Pickettová. Hrá aj v seriáli *[[Jessie]]*, kde hrá au-pair v jednej rodine. Tiež natočila skvelý film Rádio Rebel.

## Iné projekty

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Detskí herci
Kategória:Popové speváčky USA
Kategória:Osobnosti z Huntsvillu (Alabama)
Chrbtová struna

[thumb|[Kopijovce|Kopijovec je jeden zo živočíchov, ktoré majú chordu dorsalis po celý život; na tejto schéme je pod číslom (2), hnedá]]
thumb|Prierez ľudským embryom. Notochorda je čierne koliesko pod modro vyznačenou nervovou trubicou
**Chrbtová struna** alebo **notochorda** alebo **chorda** () je spoločný znak chordátov. Vzniká z endodermu a tvorí ju pružné chondroidné tkanivo, ktorá pripomína chrupavku. Počas embryonálneho vývoja je to významné indukčné centrum, pretože stimuluje vývoj osových súčastí zárodku.

## Výskyt
Pri plášťovcoch s výnimkou vršoviek sa v dospelosti nevyskytuje. Kopijovce ju majú po celý život. Pri stavovcoch je výrazne na ústupe už počas embryogenézy, zatláča ju chrupavka alebo kostné tkanivo. Pri stavovcoch pretrvávajú iba jej zvyšky ako *nucleus pulposus* v medzistavcovej platničke.

## Vývoj pri človeku
Kľúčom k vzniku notochordy pri ľudskom embryu je pochopenie procesu gastrulácie: zanárajúce sa bunky ektodermu vytvárajú týmto spôsobom endodermálne a mezodermálne tkanivá. Jedným z nich je aj chorda dorsalis. Časť buniek vnikajúcich do spodnej časti embrya primitívnym prúžkom sa stáča smerom k tzv. prechordálnej platničke, o tú sa zastaví a vytvorí hlavový úsek notochordy. Následne síce nakrátko zaniká, ale neskôr sa opäť zvýrazňuje a tvorí pevnú os vedúcu od Hensenovho uzla (na jednom konci primitívneho prúžku) až po prechordálnu platničku. Vďaka procesu neurálnej indukcie neskôr nad chordou vznikne neurálna trubica (os nervovej sústavy) a následne aj základy ďalších štruktúr.

## Referencie

Kategória:Oporná sústava
Kategória:Embryológia
Ľubovníková ulica

**Ľubovníková ulica** je ulica v Bratislave, v mestskej časti Devínska Nová Ves. Nachádza sa v miestnej časti Paulinské, v lokalite *Kolónia*. Je pomenovaná podľa rastliny ľubovník.

Spája Ulicu Jána Jonáša a Bystrickú ulicu, je rovnobežná s Bleduľovou, križuje Mečíkovú. Bola rozšírená v roku 2006, kedy tu boli dostavané posledné novostavby.

## Galéria

Ľubovníková 02.jpg


## Dopravné spojenie

## Referencie

## Iné projekty

## Externé odkazy
*Ľubovníková ulica na mape Bratislavy

Kategória:Ulice v Devínskej Novej Vsi
2. hokejová liga (Slovensko) 2011/2012

**2. hokejová liga (Slovensko) 2011/2012** bola devätnástou sezónou 2. hokejovej ligy. Súťaž bola rozdelená do dvoch skupín, po ktorých nasledovala nadstavbová časť o postup do 1. hokejovej ligy, ktorá pozostávala zo vzájomného zápasu víťazov dvoch skupín. Vo finále vyhralo družstvo HK Iskra Partizánske nad družstvom HKM Rimavská Sobota **2:1** na zápasy v sérii hranej na dva víťazné zápasy. Družstvo HK Iskra Partizánske sa tak stretlo v baráži o postup do 1. hokejovej ligy s družstvom HK Trebišov v ktorej však neuspelo.

## Hokejové kluby v sezóne 2011/2012

## Základná časť
### Skupina Západ

### Skupina východ

## O postup

## Baráž o 1. hokejovú ligu

## Externé odkazy
* 2. hokejová liga SZĽH sezóna 2011/2012
* 1. hokejová liga SZĽH sezóna 2011/2012 

Kategória:Sezóny slovenskej hokejovej ligy
Kategória:Ľadový hokej v 2011
Kategória:Ľadový hokej v 2012
1. Gambrinus liga 2008/2009

**1. Gambrinus liga 2008/2009** bola 16. sezónou českej najvyššej futbalovej ligy. Začala sa 2. augusta 2008 a skončila 30. mája 2009. Hrala sa systémom každý s&nbsp;každým, a to jeden zápas doma a druhý na ihrisku súpera. Zápasy sa hrali vždy raz týždne, s&nbsp;výnimkou zimnej prestávky, od 1.&nbsp;decembra 2008 do 20.&nbsp;februára 2009, keď sa nehralo vôbec. Majstrovský titul zo sezóny 2007/2008 obhajovala Slavia Praha. To sa jej podarilo už v 28. kole, keď zvíťazila na ihrisku Viktorie Žižkov 3:1. Získala tak celkom sedemnásty titul v klubovej histórii a tretí v samostatnej českej lige. Do druhej ligy naopak zostúpili mužstvá FK Viktoria Žižkov a FC Tescoma Zlín.

## Účastníci

V&nbsp;tejto sezóne sa predstavili v&nbsp;prvej lige dva nové kluby FK Bohemians Praha a 1.&nbsp;FK Příbram. Mužstvo Bohemiansu bolo v&nbsp;1.&nbsp;lige úplným nováčikom po historicky prvom postupe do Gambrinus ligy. Příbram sa po ročnom účinkovaní v 2. lige znovu vrátila do najvyššej súťaže. Z predchádzajúceho ročníka zostúpili do *2. ligy* FC Bohemians 1905 a FK Siad Most.

## Tabuľka

* Teplice si účasť v Európskej lige zabezpečili víťazstvom v pohári ČMFS

## Výsledky

## Externé odkazy
* Oficiálna stránka súťaže 

## Zdroj

Kategória:Futbal v 2008
Kategória:Futbal v 2009
Kategória:Najvyššia futbalová súťaž v Česku